OpenLLM-France/wikimedia huggingface dataset:
# 21 di ghjugnu

U 21 di ghjugnu hè u 172esimu ghjornu (u 173esimu ghjornu s'è l'annata hè bisesta) di u calendariu gregorianu.

## Nascite

* Jean-Paul Sartre (21 di ghjugnu 1905-15 d'aprile 1980), 1965

## Celebrazione
### Feste
### I Santi

Santu Luigi Gonzaga.
Per quasi quattru seculi, da u 1328 à u 1708, i Gonzaga anu avutu u ducatu di Mantova, in Lombardia.
Luigi era natu à u castellu di Castiglione u 9 marzu 1568. Essendu u più grande di i figlioli di Ferrante Gonzaga, l'anu preparatu à succedeli. A' 4 anni, u vestianu da suldatu; à 7 anni, li facianu tirà di cannone. U mandavanu à visità d'altre signurie: in Ferrare, in Parma, in Turinu, in Firenze ind'è i Medici, è ancu in Madrid ind'è Filippu Secondu.
I Gonzaga campavanu cum'è a più parte di i signori di l'epica: sbacconi, licenziosi, amorali, crudeli, è assassini. Ne pagavanu dinù e cunsequenze. Dui fratelli di Luigi sò stati massacrati è, à a mamma, l'anu datu una stilettata in i carrughji di Mantova.
Luigi dicia: "I nobili sò fatti cum'è l'altri, cù listessa fanga. A sola differenza hè chì a soia puzza più chè quella di i poveri".
A' 17 anni, decide di fassi frate. Sceglie i Ghjesuiti per via chì ùn pudianu avè gradu in u cumandu di a Chjesa. Per via dinù chì giravanu u mondu cum'è missiunarii.
Lascia i so diritti à a Signuria à un fratellu è si ne và in Roma à studià è à preparassi à una vita di fede, di apostulatu è di santità. A' 18 anni, prununzia u so ingagiamentu. A' 20 anni, riceve l'ordini minori. Trè anni dopu, u 21 ghjugnu 1591, more, vittima di a pesta chì curia in Roma.
Etimolugia: da u franconu "hlod" (celebre) è "wig" (cumbattente).
Casate: Lodovighi, Lodovici, Lovisi, Luiggi, Luigi, Luisi.
Nomi: Alabhaois, Aloisus, Aloys, Aloysius, Alvise, Clodwig, Clovis, Clovisse, Gigi, Ladewig, Lajos, Lew, Lewie, Lewis, Lluis, Lodovico, Lodwijk, Loeiz, Loeiza, Loeki, Loeloe, Loïc, Loig, Loïs, Looi, Lotz, Lou, Louie, Louis, Louisa, Louise, Louiset, Louisette, Louison, Lowik, Lozoïc, Ludeke, Ludel, Ludovic, Ludovico, Ludovicu, Ludovicus, Ludovique, Ludvig, Ludvik, Ludwig, Lugaidh, Luigi, Luigia, Luigina, Luis, Luisa, Luisetta, Luisina, Luisinha, Luisita, Luisito, Luiz, Luthais, Lüwisi, Vichy, Viki, Vikli, Visen, Wickel, Wickes, Wiesie, Wiesje, Wigg, Wiggl, Zaig.
In u 1981, in Corsica, Luigi venia à u dodecesimu rangu di i nomi maschili. Era quellu di 16 omi nantu à mille. Luisa era à u diciottesimu rangu di i nomi feminili purtatu da sei donne nantu à mille.
Paesi è cità: Castiglione delle Stiviere, Mantova.
Prutezzione: i studianti.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 21 uttrovi

U 21 uttrovi hè u 294esimu ghjornu (u 295esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Orsula.
Una legenda dice chì 11.000 vergine eranu scappate d'Inghilterra, guidate da Orsula, figliola di u rè, per ùn assiste à l'invasione di i Sassoni. Quand'elle ghjunsenu in Cologna, a cità era occupata da i Uni di Attila.
Attila vulia spusà a principessa Orsula è dà e vergine à i so suldati. Tutte ricusone per ùn sacrificà a so virginità, è funu massacrate.
A legenda hè nata quandu, à u seculu IX, in una chjesa di Cologna anu scupertu una scritta mal leghjitoghja cù un "11" è una "M". Forse chì pudianu dì "11 Martire", ma anu preferitu leghje "11 mila".
U successu di u racontu fù enormu. Tutte e chjese vulianu reliquie di l'11.000 vergine. Ancu assai chì, in l'annu 1106, anu trovu, in Cologna, un vechju cimiteriu, è cusì anu cuntentatu à tutti.
In u 1535, in Brescia, Anghjula Merici creava a Cungregazione di Santa Orsula (Cf u 27 ghjennaghju), detta di l'Ursuline, per occupassi di l'educazione di e giuvanotte.
Etimolugia: da u lat. "ursus" (l'orsu).
Nomi: Durs, Nucshi, Orso, Orsola, Orsolya, Orsu, Orsula, Ours, Oursa, Ourson, Oursoula, Urs, Ursel, Ursela, Ursi, Ursicin, Ursie, Ursin, Ursina, Ursinus, Ursle, Urso, Urson, Ursula, Ursule, Ursulina, Ursuline, Ursus, Ursy, Urzili, Urzula, Uschi.
Prutezzione: Orsula hè a santa patrona di a cità di Colonia, in Alemagna, è di l'Università di Parigi.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 21 di ferraghju

U 21 di ferraghju hè u 52$^u$ ghjornu di l'annu in u calendariu gregurianu. Restanu 313 ghjorni à a fine di l'annu (314 sì hè bisestile).

## Nascite

- 1935: Norma Bengell, attrice, cantante è produttrice cinematografica brasiliana.

## Celebrazioni
### Santi

Santu Petru Damianu.
Petru hè natu l'annu 1007 in a cità taliana di Ravenna. Era u più chjucu d'una famiglia di povera ghjente. Pare chì a mamma abbia ricusatu di dalli à sughje. Dopu à a morte di i genitori, currò i porci d'un fratellu. Un'altru fratellu, Damianu, chì l'hà lasciatu u so nome, u racoglie è u manda à a scola. Diventa cusì prufessore in Faenza è Ravenna.
A' 28 anni, Petru Damianu s'hè fattu frate camaldulese è, ottu anni dopu, era l'abbate di Fonte Avellano, u cunventu principale di l'Ordine.
U papa u vulia fà cardinale, ellu ùn vulia. Hà finitu per accettà chì quellu avia minacciatu di scumunicallu. Per sei anni, Petru fù mandatu quindi è culandi cum'è legatu puntificale, ma sempre vulia demissiunà. Un ghjornu, u papa Lisandru Secondu (1061-1073) li disse: "Scegli! O resti cardinale o, dopu à a to morte, ferai centu anni di purgatoriu". Petru sceglì u purgatoriu è riturnò in Fonte Avellano per campà in a sulitutine è per scrive.
Scrive, hà scrittu tantu è più. Ne resta più di duiecentu lettere, prediche, puesie, vite di santi, librucci è libroni. U so " Libru di Gomorra", duv'ellu cundanna u lussu è a lussuria di i preti è di i frati, cumpresi quelli di a Corte papale, hè u libru u più scabrosu chì un Santu abbia scrittu. Hè statu interdettu sinu à l'annu 1900.
Petru Damianu hè mortu in Faenza, in a nuttata da u 22 à u 23 ferraghju di l'annu 1072. Nanzu di more, avia preparatu u so epitaffiu. Ecculu:
"Sì ciò ch'o era, serai ciò ch'o sò. Ricordati di mè, ti ne pregu! Abbie pietà di e cenere di Petru chì sò quì. Prega, pianghji, è dumanda à u Signore di risparmiami."
Etimolugia: V. Petru (29 ghjugnu) è Damianu (26 sittembre).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 21 di marzu

U 21 di marzu hè l'80$^u$ ghjornu di l'annu (l'81$^u$ sì hè bisestile) in u calendariu gregurianu. Restanu 285 ghjorni à a fine di l'annu.

## Nascite

* 1991 - Antoine Griezmann, calciadore francese

## Morti

* 2022 : Ivanu Colonna, patriottu Corsu

## Celebrazioni
### Santi

A beata Clemenzia. Santu Niculaiu di Flueli.
L'Alemana Clemenzia di Hohembergu era una santa donna maritata cù u conte di Spanheim. Quand'ella hè restata veduva, si hè fatta sora di San Benedettu. Hè morta in Trevi, u 21 marzu di l'annu 1176.
Etimolugia: V. Clemente (23 nuvembre).
Niculaiu, natu in u 1417, mortu in u 1487, era un pruprietariu sguizzeru, maritatu è babbu di dece figlioli, riprisentante di u so cantone à l'assemblea federale.
A' l'età di 50 anni, hà abbandunatu i so lochi, a so famiglia, è si hè fattu rimitu. Da qualchì tempu, passava e so nuttate à pregà è avia intesu a chjama di u Signore chì li dicia di ritirassi nantu à una muntagna. Custì, ci stete vinti anni, raghjuntu da a moglia è da i figlioli.
Ci sò chì pretendenu chì, senza ellu, a Sguizzera, cum'ella hè oghje, ùn esisterebbi micca. In u 1471, avia permessu, cù i so cunsigli, a disfatta di Carlu u Temerariu, duca di Burgogna, chì vulia impatrunissi di u paese è, dece anni dopu, impedì u so cantone, l'Untervaldu, di staccassi da quelli di Lucerna è Zurigu, ciò chì serebbi stata a fine di a Cunfederazione Elvetica.
Etimolugia, casate è nomi: cf u 6 dicembre.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 21 nuvembri

U 21 nuvembri hè u 325esimu ghjornu (u 326esimu ghjornu s'è l'annata hè bisesta) di u calendariu gregorianu.

## Celebrazione
### Feste

Prisentatione di Maria Vergine.
A Prisentazione di Maria Vergine à u Tempiu hè l'ufferta chì Maria, sempre zitella, fece di a so persona à u Signore, cù a decisione di passà a so vita - sinu à u matrimoniu - à pregà in u Tempiu di Ghjerusalemme.
A festa di a Prisentazione era celebrata da u seculu XII in a Chjesa greca. L'annu 1372, u papa Gregoriu XI l'hà intrudutta in a Chjesa latina è, in u 1585, Sistu Quintu l'hà stesa à tutta a Cristianità.
A ghjunta di Maria Vergine à u tempiu hè stata riprisentata da parechji pittori, soprattuttu taliani: Giotto, Taddeo Gaddi, Ghirlandaio, Carpaccio, Cima de'Conegliano, u Tiziano, Benvenutu de'Giovanni, Pinturicchio è Signorelli.

### I Santi

Santu Demetriu
Demetriu hè un santu russiu natu in Ucrania, à Chieve, fattu frate à l'età di 17 anni è mortu vescu di Rostove u 24 nuvembre 1709. Hè l'autore di un libru intitulatu "Fior di i Santi", impurtante pè a litteratura russia quant'è pè a religione.
Quand'ellu fù stampatu u primu di i quattru vulumi, l'imperatore Petru Magnu li mandò, in ricumpensa, duie pelliccie di volpe. U patriarca di Mosca ùn pobbe fà di menu chè di dalli a so benedizione, ma u scrittu di Demetriu, chì parlava di l'Immaculata Cuncezzione è altre teurie rumane, li cunvenia pocu.
Petru Magnu averebbi vulsutu ch'ellu parti à evangelizà a Siberia ma Demetriu dumandò a grazia di ùn andà in issi paesi deserti è freddosi duv'ellu ùn ci era biblioteche. U poveru frate ùn era fattu per girandulà. U so piacè era u studiu è a cuntemplazione. Vedendulu cusì disgraziatu, l'imperatore rinunciò à i so prugetti è u fece vescu di Rostov, una dioccesi duve i preti, stupidi è briaconi, ùn rispettavanu u secretu di a cunfessione è avianu moglie è figlioli chì ùn sapianu ciò ch'ella era a cumunione.
Demetriu era chjuculettu, magrentinu, mezu zimbu, capellibiondu cù una barba pinzuta. Troppu bravu, ùn era capace di amministrà una dioccesi. Cuntinuvò à scrive è, in u 1705, era publicatu u quartu vulume di "Fior di i Santi". Quattru anni dopu, l'anu trovu mortu in dinochje nantu à u so lettu.
Etimolugia: da u gr. "Déméter" (nome di una divinità).
Nomi: Demetre, Demetrio, Demetriu, Demetrius, Dimitri, Dmitri.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 21 di lugliu

U 21 di lugliu hè u 202esimu ghjornu (u 203esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Vittoriu. Santu Lurenzu di Brindisi.
Vittoriu campava in Marseglia - tandu dicianu Massilia - à l'epica di Massimianu Ercule chì fù imperatore da l'annu 285 à l'annu 305.
Santi chì anu listessu nome, ci ne hè una quarantina. Ellu, hè u più celebre. In 415, in Massilia, ci era dicià un munasteru San Vittoriu.
Vittoriu era un ufficiale, cunsiglieru di l'imperatore, un imperatore chì avia fattu massacrà una massa di Cristiani.
Quandu i Massigliesi anu sappiutu chì Massimianu avia da stabilissi in cità per un certu tempu, i Cristiani ebbenu u tremu. Vittoriu, Cristianu ancu ellu, i cunsulava, l'incuraggia, è pregava cun elli. Quandu l'imperatore l'hà sappiuta, hà incaricatu i capi di l'armata di dummallu. Tandu, ellu, si fece pruvucante bestemmiendu i dii pagani.
In prigiò, trova a manera di cunverte i trè suldati chì u curavanu. Quelli, sò stati scapati. Vittoriu hè statu marturiatu è sfracicatu sottu à una macina.
Etimolugia: da u lat. "victor" (vincidore).
Casate: Vittori.
Nomi: Gwthyr, Gyösö, Toyo, Vick, Vico, Victeur, Victoire, Victor, Victoria, Victoriano, Victorico, Victorien, Victorienne, Victorin, Victorine, Victorino, Victorio, Victrice, Viggo, Viktor, Viktorii, Viktorik, Viktorina, Viktorine, Vitiana, Vitoric, Vitoucha, Vitoulia, Vittore, Vittoria, Vittoriano, Vittorino, Vittorio, Vittoriu, Vitturina.
Lurenzu, natu in Brindisi u 22 lugliu 1559, hè mortu in Lisbona u ghjornu di i so sessanta anni.
A' 16 anni, si era fattu frate Cappuccinu in Venezia è à 23 anni era prete. Durante una vintina d'anni, hà predicatu in Italia è in Alemagna, battagliendu contru à u prutestantisimu, è po, in u 1602, l'anu elettu ministru generale di l'Ordine.
Lurenzu di Brindisi hè unu di i teologhi franciscani i più celebri, ciò chì face chì, in u 1959, u papa l'hà dichjaratu duttore di a Chjesa.
Etimolugia casate è nomi: cf u 10 agostu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 21 di settembre

U 21 di settembre hè u 264esimu ghjornu (u 265esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Matteu.
Matteu era publicanu in Galilea, vene à dì percettore è duganeru à contu di i Rumani, quand'ellu fù chjamatu da Ghjesù chì ne fece u so apostulu.
Pè i Farisei chì seguitavanu à Ghjesù, i publicani eranu tutti ladri, è dissenu: "Perchè u nostru Maestru si mette à tavula cù i publicani è i peccadori?". E' Ghjesù disse: "Un' sò micca quelli chì sò in salute, ma i malati, chì anu bisognu di un bon medicu".
Versu l'annu 60, Matteu hà scrittu un Vangellu per fà a prova chì Ghjesù hà realizatu tutte e prufezie di l'Anzianu Testamentu.
Un' si sà duv'ellu hè mortu. Forse in Ettiopia.
Etimolugia: da l'ebreu "mattaî" (donu, rigalu) è "Yah" (Iahvè).
Casate: Mattei, Matteoli, Matteacci, Matteazzi, Matteotti, Massei, Massoni.
In u 1981, in Corsica, a casata Mattei venia à u quartu rangu dopu à Casanova, Albertini è Luciani. 14% eranu di Bastia, 9% di l'Altu di Casacconi, 7% di Fiumaltu d'Ampugnani, 6% di i Dui Soru.
Nomi: Debus, Deipes, Hess, Hias, Höss, Maciej, Mades, Mat, Mata, Mateo, Mateusz, Matfei, Mathias, Mathieu, Mathijs, Mathis, Matiaz, Matt, Mattalus, Mattea, Matteia, Matteiu, Matteo, Matteu, Matthaeus, Matthäus, Mattheus, Matthew, Matthias, Matthieu, Matti, Mattias, Matvei, Màtyàs, Mazé, Teus, Tewis, Theiss, Thiess, Tjeu, Zoïg.
Pesi è cità: Oriente (9 agostu). In Corsica: Castellu di Rustinu.
Prutezzione: Matteu hè u santu patrone di i percettori è di i duganeri.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# Michael J. Fox Foundation for Parkinson's Research

'Ssu artìculu hè in custruzzione. Pudete cuntribuisce à a so redazzione.
A Michael J. Fox Foundation for Parkinson's Research (cortu: MJFF), in corsu "Fundazione Michael J. Fox pè a ricerca di Parkinson", hè una fundazione fundata in u 2000 da Michael J. Fox è Debi Brooks. U so scopu hè di truvà una cura, un trattamentu migliore pè a malatìa di Parkinson.

## Ligami

* Situ di a Fundazione Michael J. Fox
* Situ di u Team Fox
# Michael Wallis

'Ssu artìculu hè in custruzzione. Pudete cuntribuisce à a so redazzione.
Michael Wallis hè un attore canadianu.
# Michelle Creber

'Ssu artìculu hè in custruzzione. Pudete cuntribuisce à a so redazzione.
Michelle Nicole Creber hè un attrice americana.

## Da vede dinò

* Listinu di l'attori americani
# Michael Jeter

'Ssu artìculu hè in custruzzione. Pudete cuntribuisce à a so redazzione.
Michael Jeter hè un attore americanu.
# Michael Schumacher

L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
Michael Schumacher (natu in u 1969) hè statu un ex-pilotu di carru di Germania. Hà fatti a so carriera in Formula 1 in i stagioni da u 1991 à u 2006, è dinò in i stagioni da u 2010 à u 2012. Durante a so carriera in a Formula 1, hà vintu u Campiunatu Mundiale di i Piloti 7 volte, in i 1994, 1995, 2000, 2001, 2002, 2003 è 2004. Hà dinò vintu 91 Grand Prix è tè dui recorsi individuali. E timi chì hà fattu parti durante a so carriera sò stati Jordan, Benetton, Ferrari è Mercedes.
# Micheli

Micheli hè una casata corsa. Hè dirivata da u nomu Micheli. A casata veni da u fattu chì s'usava à dì "i Micheli" quandu si trattava di i figlioli di un certu Micheli.

## Liami

* Petru d'Orazio, E casate in Corsica Archiviu 2016-03-04 at the Wayback Machine

## Da veda dinò

* Casata corsa
* Micheli
# Michelle Pfeiffer

'Ssu artìculu hè in custruzzione. Pudete cuntribuisce à a so redazzione.
Michelle Marie Pfeiffer (29 d'aprile 1958) hè un'attrice americana.

## Da vede dinò

* Listinu di l'attori americani
# Michelle Williams

'Ssu artìculu hè in custruzzione. Pudete cuntribuisce à a so redazzione.
Michelle Williams hè un'attrice americana.

## Da vede dinò

* Brokeback Mountain
# Ungheria

Republica Ungrese Magyar Köztársaság :
| [[A bandera ungrese|Bandera]] | |
| Mottu: - nisunu - (- nisunu -) ||
| Lingue ufficiali | ungrese, lingua di segnii |
| Capitale | Budapest (1 712 210 ab. / 2009) |
| Pulitica ||
| Forma di guvernu | Republica parlamentaria |
| Presidente | Katalin Novák |
| Primu Ministru | Viktor Orbán |
| Indipendenza | 896 |
| Entrata in l'ONU | 24 d'ottobre 1945 |
| Entrata in l'UE | 1 di maghju 2004 |
| Superficia ||
| Tutale | 93 030 km² |
| Acque | 0,74 % |
| Pupulazione ||
| Tutale | 10 020 000 ab. |
| Densità | 107 ab./km² |
| Geografia ||
| Cuntinente | Europa |
| Fusu orariu | UTC +1 |
| Ecunumia ||
| Muneta | Forint |
| PIL (PPA) (2008) | 196 417 000 milioni di $ (51°) |
| PIL procapite (PPA) (2008) | 19 553 $ (44°) |
| ISU (2007) | 0,879 (alto) (43°) |
| Energia | |
| Varie ||
| Duminiu internet | .hu |
| Indicativu telefonicu | +36 |
| Siglu autom. | HU |
| Innu | Diu Benediga l'Ungrese! (Isten Áld meg a Magyart!) |
| Festa naziunale | 20 di aostu, 23 di ottubre è 14 di marzu |
| $^1$Hè unu di i 51 Stati chì hanu datu vita à l’ONU in u 1945. ||
L' Ungheria hè un paese situatu in Europa. A capitale di stu paese hè Budapest.

## Economia

L'Ungheria hè stata culpita assai forte da a crisi financiaria di u 2008.
A so muneta hè u Forint.
I settori i più dinamichi di l'economia ungherese sò a farmacologia, ma ancu a raffinatura di petroliu è a banca. I servizii informatichi cunnoscenu una grande crescenza dapoi qualch'anni.

## Politica

U presidente di l'Ungheria hè Pál Schmidt (di u Fidesz), ma ùn hà ch'è pocu putere. U primu ministru, ancu di u Fidesz (Alleanza di i Giuvani Democrati), hè Viktor Orbán.
L'Ungheria hè una ripublica parlamentaria monocamerale.
L'elezzione di u 2010 anu datu una vittoria senza lambariu à u partitu di centru-dirrita Fidesz, di Viktor Orbán, è i so aliati democrati-cristiani di u KDNP. Cù più di 2/3 (68%) di i sedi in u parlamentu, pudenu mudificà soli a costituzione, è scegliè u presidente di a Ripublica. Difatti, anu digià cambiatu a costituzione pè diminuisce u numaru di sedi in u Parlamentu.
U partitu maiò di l'opposizione parlamentaria hè u Partitu Socialistu, cù 59 di i 386 sedi, seguitati da u partitu di strema-diritta Jobbik (47 sedi), è u partitu ecologistu LMP (Ungheria) (16 sedi), è un indipendente.
U KDNP hè ancu un partitu chi ha u so gruppu in u Parlamentu, ma infatti, hè un partitu chi seguita sempre e posizione di u Fidesz, appena cumu u Nouveau Centre è l'UMP in Francia.

## Cultura

Pécs hè stata eletta capitale di a cultura pè l'annu 2010

## Da vede dinò

* Mattia Corvinu d'Ungheria

## Ligami

situ ufficiale
offiziu di turisimu Archiviu 2009-08-30 at the Wayback Machine
Pécs Capitale di a Cultura in 2010 Archiviu 2014-09-17 at the Wayback Machine
# United States Army

'Ssu artìculu hè in custruzzione. Pudete cuntribuisce à a so redazzione.
L'United States Army, o cortu U.S. Army, face parte di e forze armate americane. Hè a parte più grande di u militare americanu, incù più di mezu milione suldati regulari.
# United States Navy

'Ssu artìculu hè in custruzzione. Pudete cuntribuisce à a so redazzione.
L'United States Navy, à l'accortu U.S. Navy o USN, hè a putenza navale, a marina militare chì face parte di e forze armate di i Stati Uniti. Hà più di 330.000 suldati attivi è 290 nave impieghèvule.

## Stòria

In l'annu 1775 - durante a Guerra d'Indipendenza contr'à u Regnu di Granbrittagna - fubbe fundata una marina di guerra americana chjamata Continental Navy. Què hè l'orìgine di a marina statunintense oghjinca.

## Da vede dinò

* David Glasgow Farragut
# Unione Calcio Sampdoria

L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
U Unione Calcio Sampdoria hè un club di pallò di Gènuva, Italia. Hè statu fundatu in u 1946. soprannomu Samp o Doria, hè natu u 12 d'Agostu di 1946 da a fusione trà Sampierdarenese (nata cum'è club sportiu in u 1891, è cum'è una sezione di football in 1899) è Andrea Doria (nata cum'è club di sport in 1895, è cum'è una sezione di football in 1900). Ghjoca in a Serie A di u campiunatu di football di l'Italia. Dicianu trà i club cù a megliu tradizione sportiva in Italia, hè dinò parte di l'Associazione Europea di Club.

## Da vede dinò

* Fabio Quagliarella
* Gianluca Vialli
* Pietro Vierchowod
* Éder Citadin Martins
* Manolo Gabbiadini

## Tituli

* Serie A: (1)
** 1991
* Cuppa Italia: (1)
** 1985, 1988, 1989, 1994
* Serie B: (6)
** 1967

## Liami

* Situ ufficiale
# Unione auropea

L'Unioni (ò l'Unione) Auropea (puru aurupea, europea, eurupea) hè un'unioni di stati aurupei indipindenti, da u 1u di ghjennaghju di 2013 con 27 stati, basata sopra una cuncurdanza di reguli dicisi in u Parlamentu aurupeu chi si trova à Strasburgu, è in a Cummissioni Auropea, in Bruxelles. Uriginalmenti era un'unioni economica, è si chjamava Cumunità Ecunomica Aurupea. Hà cambiatu di nomu ed hè diventata Cumunità Aurupea prima di piglià u so nomu attuali di Unioni Auropea in u 1993, dopu u Trattatu di Maastricht.
Oghji l'Unioni Aurupea conta 27 stati:
* Austria
* Belgica
* Bulgaria
* Cechia
* Cipru
* Croazia
* Danimarca
* Estonia
* Finlandia
* Francia
* Germania
* Grecia
* Irlanda
* Italia
* Lettonia
* Lituania
* Lussemburgu
* Malta
* Paesi Bassi
* Polonia
* Portugallu
* Romania
* Slovacchia
* Slovenia
* Spagna
* Svezia
* Ungheria
Da u 1973 à u 2020, u Regnu Unitu hè statu membru.
# Universidade Estadual de Feira de Santana

L'Universidade Estadual de Feira de Santana hè un' università brasiliana, situata in a cità di Feira de Santana.
Ci sò à l'incirca 7.121 stughjanti.
Fù fundata u 31 maghju di u 1976.
# Universidade Federal da Bahia

'Ssu artìculu hè in custruzzione. Pudete cuntribuisce à a so redazzione.
L'Universidade Federal da Bahia hè un' università brasiliana, situata in a cità di Salvador. Ci sò à l'incirca 27.549 stughjanti.
Fù fundata u 8 aprile di u 1946.
# Universidade Federal de Goiás

'Ssu artìculu hè in custruzzione. Pudete cuntribuisce à a so redazzione.
L'Universidade Federal de Goiá hè un' università brasiliana, situata in a cità di Goiânia. Ci sò à l'incirca 25.486 stughjanti.
Fù fundata u 14 desembre di u 1960.
# Undicinariu

L' undicinariu hè un tipu di versu chì cumprendi ondici sillabi. Riguardu à l'uttunariu, chì hè mori cumunu in a puesia corsa, hà una sillaba di menu.

## Esempii

L'undicinariu hè apradatu in u Lamentu di u banditu di Peppu Flori:

## Da veda dinò

* u settinariu
* l'uttunariu
* u Nuvenariu